एनबीटी, अयोध्या
देश की अर्थव्यवस्था लगातार नीचे गिरती चली जा रही है। जीडीपी 4.5% पर आ गई है। बेरोजगारी चरम पर है। युवा आक्रोशित व परेशान हैं। पराली जलाने को लेकर नित्य नए मुकदमे कायम हो रहे हैं। उत्तर प्रदेश कांग्रेस कमिटी के उपाध्यक्ष वीरेंद्र चैधरी ने आरोप गुरुवार को यहां बीजेपी सरकार पर लगाया। उन्होंने कहा कि 14 दिसंबर को कांग्रेस अध्यक्ष सोनिया गांधी के आह्वान पर रामलीला मैदान दिल्ली में होने वाली भारत बचाओ रैली भाजपा सरकार के ताबूत में आखिरी कील साबित होने जा रही है। जरूरत इस बात की है कि कांग्रेसजन जनता के बीच जाकर भाजपा के इन कारनामों को उजागर करने का काम करें।